Karminpraktvikler

Karminpraktvikler (Cochylis flaviciliana) er en sommerfugl som tilhører familien viklere (Tortricidae). I motsetning til mange beslektede arter er denne lett å kjenne igjen på fargen.

Utseende 
En liten til middelsstor (vingespenn 11–16 mm) vikler. Den kjennes lett på at forvingens ytre og fremre del har et markert, karminrosa skjær, selv om dette varierer noe. Den indre delen av vingen er okerfarget, og som mange praktviklere har den et skrått, brunt tverrbånd i vingens bakre halvdel litt innenfor midten. Vingespissen er noe mørkere brun, men også med tydelig rosa skjær. Bakvingen er gråbrun, ytterkanten litt innbuktet bak spissen.

Levevis 
Arten lever på blomsterhodene av rødknapp (Knautia arvensis). De voksne sommerfuglene flyr i juni-august.

Utbredelse 
I Norge er den kjent fra Østfold til Vest-Agder, men den er ikke vanlig. Arten er vurdert som Nær truet (NT) på Norsk rødliste for arter fra 2010.

Referanser

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Cochylis flaviciliana på UK Moths:

Eksterne lenker 
 

Praktviklere
Sommerfugler formelt beskrevet i 1854
Dyr formelt beskrevet av John Obadiah Westwood